[{"text_idx": "#000001", "text": "Wedi\u2019ch ysbrydoli gan lwyddiant ysgubol Geraint Thomas yn y Tour de France? Eisiau gwybod a deall mwy am fyd cymhleth seiclo proffesiynol? Dyma\u2019r lle perffaith i chi felly wrth i mi geisio esbonio beth sy\u2019n digwydd y tu o\u0302l i sgri\u0302n y teledu a lleisiau criw Seiclo S4C."}, {"text_idx": "#000002", "text": "Tymor = y cyfnod o fewn blwyddyn lle maent yn rasio SEASON\nCymal(au) = un diwrnod o fewn ras STAGE"}, {"text_idx": "#000003", "text": "Tymor = y cyfnod o fewn blwyddyn lle maent yn rasio SEASON"}, {"text_idx": "#000004", "text": "Cymal(au) = un diwrnod o fewn ras STAGE"}, {"text_idx": "#000005", "text": "Ar draws y tymor seiclo (Ionawr tan Hydref) mae nifer o wahanol fathau o rasys i\u2019w cael ar y calendr."}, {"text_idx": "#000006", "text": "Drwy gydol y flwyddyn mae rasys wythnos yn cael eu cynnal ar draws y byd. Ras gynta\u2019r flwyddyn yw\u2019r Tour Down Under (Awstralia) ac yn y gorffennol mae Geraint Thomas wedi ennill Paris-Nice (Ffrainc) a Bayern-Rundfahrt (Yr Almaen)."}, {"text_idx": "#000007", "text": "Yma, mae rhwng 4-9 o gymalau unigol lle mae gwahanol reidwyr yn ennill ar ddiwrnodau gwahanol, ac mae dosbarthiadau gwahanol i\u2019w hennill."}, {"text_idx": "#000008", "text": "Y reidiwr cyflymaf ar draws y ras sy\u2019n ennill y dosbarthiad cyffredinol a chesglir pwyntiau yn ystod y ras ar gyfer dosbarthiad y mynyddoedd a\u2019r dosbarthiad bwyntiau. Bydd arweinwyr y dosbarthiadau hyn yn gwisgo crys arbennig."}, {"text_idx": "#000010", "text": "Yn ogystal, mae\u2019r clasuron mwyaf mewn dosbarth o\u2019r enw\u2019r \u201cMonuments\u201d."}, {"text_idx": "#000011", "text": "Ond heb os, y rasys mwyaf yn y byd yw\u2019r Grand Tours. Ym mis Mai, cynhelir y Giro d\u2019Italia (Taith yr Eidal), ym mis Gorffennaf mae\u2019r fwyaf ohonynt, y Tour de France (Taith Ffrainc) ac yn Awst-Medi, mae taith Sbaen, y Vuelta a Espan\u0303a. Maent yn para tair wythnos ac mae 21 cymal. Bydd brwydro am yr un dosbarthiadau a sydd yn y rasys wythnos, ond mae\u2019r reidwyr yno\u2019n dueddol o fod yn fwy safonnol."}, {"text_idx": "#000012", "text": "O fewn rasys wythnos/Grand Tours, mae cymalau mynyddig, cymalau gwastad, cymalau bryniog a rasys yn erbyn y cloc yn unigol ac i dimau."}, {"text_idx": "#000014", "text": "Bydd grw\u0302p bychan o reidwyr (dihangiad) yn ymosod y peloton (y prif grwp o reidwyr) ar gymalau gwastad er mwyn cael amser teledu i\u2019w noddwyr."}, {"text_idx": "#000015", "text": "Ar ddiwrnodau eraill fodd bynnag, bydd rhai o\u2019r ffefrynnau\u2019n ymosod er mwyn ceisio ennill y cymal."}, {"text_idx": "#000016", "text": "Mae gwahanol reidwyr yn serennu mewn gwahanol rasys ac felly\u2019n canolbwyntio ar eu cryfderau."}, {"text_idx": "#000018", "text": "Klassiekers \u2013 Bydd rhain yn ffefrynnau yn y clasuron a\u2019r Monuments."}, {"text_idx": "#000019", "text": "Domestiques \u2013 Y rhain sy\u2019n helpu* arweinwyr y tim."}, {"text_idx": "#000020", "text": "Arweinwyr ti\u0302m \u2013 Y reidiwr sydd fwyaf tebygol o ennill y ras (o fewn ti\u0302m) ac felly\u2019n cael eu cymorth."}, {"text_idx": "#000023", "text": "Rouleurs \u2013 Yn dda am bopeth ond yn bennaf y ras yn erbyn y cloc a dringfeydd serth."}, {"text_idx": "#000024", "text": "Felly beth ar wyneb y ddaear yw \u201chelpu\u201d?"}, {"text_idx": "#000025", "text": "Yn syml iawn, os ydych yn reidio y tu ol i reidiwr arall, rydych yn arbed egni oherwydd eu bod yn torri twll yn yr aer i\u2019ch gwarchod rhag y gwynt h.y. mae reidio yn y gwynt yn anoddach o lawer."}, {"text_idx": "#000026", "text": "Felly gobeithio i chi ddeall mwy am seiclo proffesiynol wedi darllen y gofnod hon ac y bydd gennych well syniad o beth sy\u2019n mynd ymlaen mewn ras feics!"}, {"text_idx": "#000027", "text": "Cofiwch rannu\u2019r gofnod hon a\u0302\u2019r rhai fyddai\u2019n ei weld yn berthnasol a\u2019m dilyn ar Trydar \u2013 @cycling_dragon ."}, {"text_idx": "#000028", "text": "Wedi mwynhau darllen am seiclo? Cofiwch am bodlediad \u201cY Dihangiad\u201d sydd ar gael drwy gydol y flwyddyn."}]